De undgik lige nøjagtigt den direkte nedrykning til 1. division, og nu begynder det virkelig at så fornuftigt ud for Nordjyllands bedste håndboldkvinder fra EH Aalborg. De har nemlig vundet begge deres første opgør i nedrykningsslutspillet, og de er derfor godt i gang med at lægge afgørende afstand til den sidsteplads i puljen, der ellers vil sende dem i kamp mod et 1. divisionshold i kampen for at overleve i håndboldligaen. Den anden sejr kom i hus onsdag aften, da EH Aalborg var på besøg i Skanderborg. Her vandt aalborgenserne med 24-29, efter de havde været for an med 12-14 til pausen. Nu ligger EH Aalborg nummer to i puljen med tre point ned til femtepladsen. Der er to runder tilbage i nedrykningsgruppen og dermed fire point endnu at spille om. Derfor er EH Aalborg stadig ikke sikret overlevelse.

Opsummering:
Håndboldkvinderne fra EH Aalborg sikrede sig onsdag aften to vigtige point i deres udekamp mod Skanderborg Håndbold.